open-index/open-wikipedia-markdown huggingface dataset:
Bufjord-vraket

**Bufjord-vraket** er rester etter et middelalderfartøy som ble funnet ved dykking i Bufjorden i Aust-Agder i 1986. Vraket har blitt datert til perioden 1510–1655.

Det store, klinkbyggede, skipet er nesten forsvunnet. Bare bunnseksjonen og svært nedbrutte vrakrester er tilbake. Det har ikke blitt utgravet. Alle bevarte deler på sjøbunnen er dekket av et tynt sedimentlag som er konsentrert i en lengde av 10-12 meter.

## Litteratur
* Dag Nævestad, "Lokaliserte middelaldervrak i Øst-Norge", *Norsk Sjøfartsmuseum Årbok 1998* ISBN 82-90089-59-9
Lillesand-vraket

**Lillesand-vraket** er et skipsfunn utenfor Lillesand skal ha blitt datert til perioden 1500–1650. Det er et kravellbygget fartøy med lite trevirke tilbake med en meget stor last av enorme mengder kobberbarrer (garkobber). Skipsfunnet ligger i skrånende terreng på 25 til 50 metes dyp etter å ha blitt funnet i 1991. Det er observert ca. 200 stykker garkobber med varierende diameter fra ca. 30 cm til 1 m som lå ovenpå det som er tilbake av skipet.

Lokaliteten er svært sårbar etter det hadde vist seg at funnstedet som hadde mange løse gjenstander på sjøbunnen, var utsatt for hærverk og tyveri av deler av lasten og annet. Dermed ble det satt et skilt på sjøbunnen om at det er et kulturminnested under beskyttelse av staten i 2005. Skipsfunnet er det første som fikk et undersjøisk skilt.

## Eksterne lenker
*  Skilting av skipsfunn (Pål Nymoen)
Åshavn-vraket

**Åshavn-vraket** var restene etter et skipsfunn som ble gjort i Åshavn i Flekkerøy i 1984. Vrakrestene ble ødelagt under mudring i 1940–1945, og de ble oppdaget og dokumentert som et skipsfunn i 1984. Blant funnet var det en spant som viste seg å være en bunnstokk med bordgangstrinn etter hudbordene og en del av en stavn med en lengde på 2,25 meter. Prøven fra spantet som har blitt tatt viser en datering til 1025-1230, dels bekreftet av stavnen som har blitt datert til 1178 + – 60 år.

Skjebnen som rammet middelalderfartøyet fra 1100-tallet er ikke enestående, et stort antall skip- og båtvrak helt tilbake til forhistorisk tid hadde blitt ødelagt i forbindelse med bygging, næring og landvinning. Flere middelalderfartøyer ved vanvare var knust av mudringer som hadde blitt godkjent uten høring av diverse kommuner fram til nyere tid.

## Litteratur
* Dag Nævestad, "Lokaliserte middelaldervrak i Øst-Norge", *Norsk Sjøfartsmuseum Årbok 1998* ISBN 82-90089-59-9
Homer’s Barbershop Quartet

**Homer's Barbershop Quartet** var den aller første episoden fra den femte sesongen av den amerikanske TV-serien The Simpsons. I USA ble denne episoden vist for første gang den 30. september 1993, på Fox Broadcasting Company.

## Handlingsreferat
På et loppemarked i Springfield legger Bart Simpson og Lisa Simpson merke til faren deres på forsiden av en LP-plate. Homer forteller deretter historien om hvordan han, og vennene rektor Seymour Skinner, Barney Gumble og Apu Nahasapeemapetilon tidligere spilte inn et barbershop-album i 1985, noe som gjorde dem berømte over hele USA. 

I 1985 underholder Homer, rektor Skinner, Apu og Clancy Wiggum hver kveld ved Moe's Tavern. En agent ved navn Nigel tilbyr å representere gruppen som et band, men bare på betingelse av at de erstatter Clancy Wiggum. Homer gjør dette ved å kjøre fra Wiggum, som blir stående igjen ved siden av veien. Bandet ansetter deretter Barney Gumble, etter å ha hørt ham synge, og de kaller bandet sitt for «The Be-Sharps»

Bandet begynte også å selge forskjellige produkter som matbokser, krus og plakater med bandets navn på. De publiserer deretter sitt andre album, *Bigger than Jesus.* Be Sharps vokser i berømmelse, men Marge Simpson får problemer med å oppdra barna deres på egen hånd, og bygger en kopi av Homer ved hjelp av en båndopptaker og forskjellige husholdningsartikler. Problemer oppstår også innad i gruppen når Barney Gumble forelsker seg i en japansk kunstner. 

Men bandet blir etter hvert oppløst, og medlemmene tar på seg andre helt vanlige jobber. Rektor Skinner kommer snart tilbake til Springfield Elementary School, Apu vender tilbake til sin stilling ved dagligvarebutikken Kwik-E-Mart, Barney tar med seg kjæresten sin til Moe's Tavern. Homer Simpson reiser tilbake til Springfield atomkraftverk, hvor den tidligere stillingen hans midlertidig hadde blitt håndtert av en kylling.
Kvernhalsen-vraket

**Kvernhalsen-vraket** var et godt bevart middelalderfartøy som ble funnet i 2001 under mudring i Kvernhalsen i Åbyfjorden. Fartøyet har blitt datert til perioden 1290–1405. Vraket ble revet fra hverandre av mudringsmaskinene.

## Se også
* Vraket ved Småbrattholmene

## Eksterne lenker
* Hva blir borte av det vi ikke ser
Vraket ved Småbrattholmene

**Vraket ved Småbrattholmene** var et vrak av et større klinkbygget fartøy som ble funnet ved Småbrattholmene i Åbyfjorden. Fartøyet er dendrokronologisk datert cirka 1345 etter Kristus.

Vraket er fremdeles ikke utgravet, men er trolig godt bevart etter å ha vært nesten helt tildekket av beskyttende sedimenter. De øverste delene av skipsvraket sterkt utsatt for erosjon fra luft, lys og is. Etter at to av de fire innløpene til stedet hvor vraket ligger i nyere tid er blitt muret igjen, er funnstedet blitt et «basseng» med lav vannstand som kan eksponere deler av skipsvraket. Isskruring om vinteren kan skade vraket.

## Se også
* Kvernhalsen-vraket

## Eksterne lenker
* Miljøovervåking, kulturminner i Telemarkvassdraget
Dvergøksefisk

**Dvergøksefisk** (*Carnegiella schereri*) er en art i gruppen karpelaksfisker.
Det er en ferskvannsfisk som finnes i Amazonas i Brasil og Peru.
Den blir opptil 2,6&nbsp;cm lang SL.

## Eksterne lenker
* 
* 
*  ''Carnegiella schereri'' (Dwarf Hatchetfish) - aquariumfishexperts.com
Jules Garipuy

**Jules Joseph Garipuy** (født 1817 i Toulouse, død 24. januar 1893) var en fransk maler. Garipuy var også direktør ved muséet i Toulouse, og professor ved kunstakademiet Académie des Beaux-Arts hvor han var lærer til en rekke kjente kunstnere, deriblant Jean-Paul Laurens, André Rixens, Edouard Debat-Ponsan, Jean Joseph Benjamin Constant, Henri-Jean Guillaume Martin og Henri Rachou.

## Referanser
Charlene Tilton

**Charlene Tilton** (født 1. desember 1958 i San Diego, California) er en amerikansk skuespiller og sanger. 

Tilton har hatt en variert karriere innenfor underholdningsbransjen. Hun er best kjent for å spille Lucy Ewing, barnebarnet til karakteren Jock Ewing i den populære TV-serien Dallas fra 1978 til 1985 og igjen fra 1988 til 1990. Tilton var gjest på Saturday Night Live den 21. februar 1981. Den aktuelle episoden inneholdt en parodi på en berømt episode fra TV-serien Dallas. Tilton spilte i en rekke reklamefilmer på 1990-tallet, hovedsakelig for diverse treningsutstyr. I 2005 opptrådte Tilton i det britiske realityshowet The Farm. Tilton var gift med country-sangeren Johnny Lee fra 1982 til 1984 og deretter med Domenick Allen fra 1985 til 1992. Tilton har en datter fra første ekteskap, Cherish Lee, født i 1982.

## Referanser


## Eksterne lenker
*
Sundekilen-vraket

**Sundekilen-vraket** er et middelalderfartøy funnet 1973 i Sundekilen, ved Østerøya, i Tønsbergfjorden i Sandefjord kommune. Vraket ble funnet på grunt vann av en hytteeier som hadde utbyggingsplaner i området. Hele vraket er fullstendig dekket av sedimenter, og dermed hadde det ikke blitt utgravet. Ettersom stedet hvor skipsvraket ligger er ettertraktet for utbygging av en småbåthavn, foreligger det planer om utbygging i området. En utgravning av vraket er fremdeles ikke gjennomført.

Nyere teknologi som hadde blitt brukt for å penetrere sedimentet, avdekket et vrak med en utstrekning på 15,10 meter x 3,30 meter som ligger på grunt vann og er dekket av over tjue centimeter med mudder. Det ble foretatt en spylesondering gjennom mudderet ned til trevirket i 1986. Det er et klinkbygget fartøy av furu og eik. På innsiden er det garneringsbord av furu og på utsiden er det hudbord av eik. Spantene er av eik, og er holdt sammen med trenagler. Alt tømmer som har blitt undersøkt, hadde spor av håndsag. Trevirket som ble bearbeidet for bygging av fartøy i Norge ble som en regel utført med øks og andre verktøyer, da sag kom sent til Nord-Europa. Håndsag som verktøy ble vanlig på den norske landsbygda i 1700-tallet.
 
Dateringen av trevirket som hadde blitt tatt opp viser at skipet i Sundekilen er fra perioden mellom 1305 og 1445. Funn av innvendig garneringsbord på den andre siden av spantene er ikke ofte sett på vrak etter klinkbygde fartøyer i Norge. De løse hudbordene som ble tatt under sonderingen i 1986 var ikke klinket sammen med annet enn spikrene som var blitt bøyd etter å ha vært slått gjennom. Det er funnet noen svake brannspor på deler av materialet som var undersøkt.

Den foreløpige konklusjonen ble at det er et mindre fraktskip, som en kogge, som mulig er fra Nord-Tyskland. Koggen fra de nordtyske havnene i middelalderen hadde planker som var bearbeidet med sag og var satt sammen med spikerhull i «saumen». Det er ikke mulig å vite hvilken skutetype vraket har uten en utgravning. Skipet hadde trolig en opprinnelig lengde på mellom 15 og 20 meter.

## Litteratur
* Dag Nævestad, "Lokaliserte middelaldervrak i Øst-Norge", *Norsk Sjøfartsmuseum Årbok 1998* ISBN 82-90089-59-9
## Eksterne lenker
* Dyrt skipsvrak
Långvattnet (Krokom)

**Långvattnet** er en innsjø i Oldfjällen i Krokom kommune, Jämtland, Sverige. Den ligger mellom Stensjön og Korsvattnet, nord for Jänsmässholmen.

Långvattnet ligger innenfor Oldflån-Ansättens naturreservat.

## Eksterne lenker
* Om Oldfjällen på de lokale nettsidene offerdal.se
* Oldflån-Ansättens naturreservat
Lily Tomlin

**Mary Jean Tomlin** (født 1. september 1939), kjent som **Lily Tomlin**, er en amerikansk skuespiller, komiker, forfatter og produsent.

Tomlin ble utdannet ved Cass Technical High School og deretter begynte hun ved Wayne State University, hvor hennes interesse for teater og skuespill begynte for alvor. Etter videregående, begynte Tomlin å gjøre stand-up komedie på forskjellige nattklubber i Detroit, og senere på nattklubber i New York City. Hennes første TV-opptreden var på The Merv Griffin Show i 1965. Tomlin har vunnet mange utmerkelser fra flere hold for sine skuespiller-prestasjoner, inkludert Tony Awards, Emmy Awards og en Grammy Award, samt at hun ble nominert til flere Oscar.

Tomlin hadde en fast rolle i dramaserien The West Wing mellom 2002 og 2006. Tomlin ble i 1989 tildelt en Sarah Siddons Award for hennes arbeider på teater i Chicago. Tomlin samarbeidet flere ganger med regissør Robert Altman og hun hadde hovedrollen i Altman sin siste film *A Prairie Home Companion*. I den femte sesongen av TV-serien *[[Desperate Housewives]]* hadde Tomlin en tilbakevendende rolle som Roberta, søster av Mrs. McCluskey (spilt av Kathryn Joosten). I 1992 ble Tomlin tildelt Women in Film Crystal Award. Tomlin ble innlemmet i Michigan Women's Hall of Fame i 1998. Hun ble i 2003 tildelt Mark Twain-prisen for amerikansk humor. Også i 2003 ble hun igjen anerkjent av Women in Film med en Lucy Award som anerkjennelse for sin dyktighet og innovasjon i hennes mange kreative verker. I mars 2009 mottok en Dr. Susan M. Love Award for hennes bidrag til kvinners helse. Hun har hatt gjesteroller i flere TV-serier, deriblant *[[Will & Grace]]*, *The West Wing* og *[[NCIS (TV-serie)|NCIS]]*.

## Filmografi (utvalg)
* 1980 – *[[Hvordan bli kvitt sjefene]]*

## Referanser


## Eksterne lenker
* 
*
Mary Thurman

**Mary Thurman** (1895–1925) var en amerikansk skuespiller fra stumfilmens æra. 

Thurmans karriere som skuespiller begynte med roller i komedier av regissør Mack Sennett, og hun var senere med i filmer som *Bombs!* (1916) og *The Fool* (1925). Thurman deltok i nær seksti Hollywood-filmer fra 1915 og frem til sin død i 1925, da hun var kun 30 år gammel. Thurman var gift med Victor E. Thurman, sønn av høyesterettsdommer S. R. Thurman fra Utah, inntil deres skilsmisse i 1919.

Thurman døde av lungebetennelse i New York i desember 1925 mens hun var innlagt ved Flower Hospital. Hun hadde vært syk i nesten et år før hun døde etter en filminnspilling i Florida. Thurman ble gravlagt i hjembyen Richfield i Utah.

## Filmografi
* 1919 - The Prince and Betty
* 1919 - Spotlight Sadie
* 1919 - This Hero Stuff
* 1920 - In the Heart of a Fool
* 1920 - Sand!
* 1920 - The Valley of Tomorrow
* 1920 - The Scoffer
* 1921 - Bare Knuckles
* 1921 - A Broken Doll
* 1921 - The Lady from Longacre
* 1922 - Slavegutten
* 1922 - The Green Temptation
* 1923 - The Tents of Allah
* 1923 - Wife in Name Only
* 1923 - Zaza
* 1924 - For Another Woman
* 1924 - Love of Women
* 1925 - Down Upon the Suwanee River
* 1925 - Back to Life

## Eksterne lenker
* 
*
Wendie Malick

**Wendie Malick** (født 1950) er en amerikansk skuespiller. Hun spilte Judith Tupper Stone i HBO-TV-serien *[[Dream On]]* (1990–1996), Nina Van Horn i *[[Just Shoot Me!]]* (1997–2003) og Victoria Chase i *[[Hot in Cleveland]]*.

Hun hadde også en rolle i dramakomedien *[[Den amerikanske presidenten (film)|Den amerikanske presidenten]]* (1995).

## Referanser


## Eksterne lenker
* 
* 
*
Deborah Kara Unger

**Deborah Kara Unger** (født 1966) er en canadisk skuespiller. Hun er kjent for sin rolle i filmer som *[[Crash (1996)|Crash]]* (1996), *[[Spillet (film fra 1997)|Spillet]]* (1997), *[[The Hurricane (film)|The Hurricane]]* (1999), *[[White Noise (film)|White Noise]]* (2005), *[[Silent Hill]]* (2006) og *[[88 Minutes]]* (2008).

## Filmografi

## Priser og nominasjoner

## Referanser


## Eksterne lenker
* 
*
Ally Walker

**Allene Damian Walker** (født 1961) er en amerikansk skuespiller. Hun er kjent for sine roller som Samantha Waters i NBC TV-serien *[[Profiler]]* (1996–1999), June Stahl i *[[Sons of Anarchy]]* (2008–2010) og Gloria Shepherd i *[[The Protector]]*.

## Referanser


## Eksterne lenker
*
Politikkåret 1629

## Hendelser

* 10. mars &ndash; Karl I av England oppløser parlamentet. Dette var starten på et 11 år langt tyranni hvor landet ikke hadde et parlament.

## Fødsler

*20. november &ndash; Ernst August, kurfyrste av Hannover (død 1698)

## Dødsfall
*19. januar &ndash; Abbas I av Persia, sjah av Persia, (født 1571)
## Bildegalleri

Shah Abbas I engraving by Dominicus Custos - Antwerp artist printer and engraver.jpg|*[[Abbas I av Persia|Shah Abbas konge av perserne]]*(1571–1629)Kopperutskjæring av Dominicus Custos, fra hans *Atrium heroicum Caesarum* pub. 1600-1602
Celle Schloss Ernest Augustus, Elector of Hanover 01.JPG| Ernst August, kurfyrste av Hannover(1629–1698)


## Referanser
Beate Clausdatter Bille

**Beate Bille** (født 30. april 1526 på Skarhults slott i Skåne, død 18. oktober 1605 på Lundegaard) var en dansk adelsdame og hoffmesterinne.

## Biografi
Hun var datter av Claus Bille til Lyngsgaard. 18 år gammel ble hun gift med Otte Thygesen Brahe til Knudstrup, med hvem hun fikk en tallrik barneflokk, deriblant Tycho, Steen, Jørgen, Axel, Knud og Sophie. Otte var en ansett mann som riksråd og med betydelige forleninger i Danmark og Norge. Av disse beholdt Beate etter hans død Froste herred til 1575, Vissenberg Birk på Fyn til 1575 og Rødinge len i Skåne til 1592.

## Hoffmesterinne
Da svigerinnen Inger Oxe, som var enke etter Jørgen Brahe, fratrådte sin stilling som hoffmesterinne hos dronning Sophie, overtok Beate og bekledte stillingen i 8 år. Ved fødsel, giftemål og personlige egenskaper var hun knyttet til landets kjente slekter. Hun var en av presten og historikeren Anders Sørensen Vedels velynderinner, og han tilegnet en liten andaktsbok til henne i 1592. Hun døde i 1605 og ligger begravet ved sin ektefelles side i Kågerød kirke. Ved den gamle sydinngangen til kirkens våpenhus, ses ekteparets epitafium sammen med alle barnene.

## Referanser


## Eksterne lenker
* ''Beate Bille'' i Dansk biografisk Lexikon
Christoph Flügge

**Christoph Flügge** (født 14. juli 1947) er en tysk jurist. Fra juni 2001 til februar 2007 var han statssekretær i juridiske spørsmål for  Berlins senat. Han ble 18. november 2008 oppnevnt som fast dommer i Det internasjonale krigsforbrytertribunalet for det tidligere Jugoslavia i Den Haag.

## Eksterne lenker
* Den internasjonale Strafferettsdomstolen: Levnetsbeskrivelse av Christoph Flügge
Asiatouren i landeveissykling 2010–11

**[[Asiatouren i landeveissykling]] 2010–11** er den 7. sesongen av UCI Asia Tour. Sesongen startet med Kumamoto International Road Race i Japan den 10. oktober 2010 og ble avsluttet med Tour of East Java i India den 25. september 2011.
## Sammenlagt
### Individuell

## Kalender

## Eksterne lenker
*
Ben Turpin

**Ben Turpin** (født 19. september 1869 i New Orleans, Louisiana, død 1. juli 1940) var en amerikansk komiker og skuespiller.

Turpin arbeidet innenfor vaudeville og sirkus, i tillegg til hans stumfilmer som han er mest kjent for. Turpin hadde et særpreget utseende med hans børste-bart og fordi han var skjeløyd. Turpin var en hengiven katolikk gjennom hele livet. Ben Turpin dukket opp for første gang i en film i 1907 for filmstudioet Essanay Studios i Chicago i forskjellige biroller.

I tillegg til hans arbeider i filmer og på TV, arbeidet Turpin som vaktmester for dette filmstudioet. Dette var det samme filmstudioet som Charlie Chaplin begynte hos i 1915. Ben Turpin døde den 1. juli 1940 av et hjerteinfarkt, og han ble gravlagt på Forest Lawn Memorial Park i Glendale i California.

## Filmografi
* 1923 - The Shriek of Araby
* 1921 - A Small Town Idol
* 1919 - Yankee Doodle in Berlin
* 1915 - Sweedie Goes to College
* 1915 - Charlie på galeien
* 1915 - Chaplin som skuespiller
* 1915 - Charlie Chaplin i Carmen
* 1915 - Chaplin som bokser
* 1914 - Sweedie Learns to Swim
* 1914 - The Masquerader
* 1914 - The Fable of the Busy Business Boy and the Droppers-In
* 1911 - Their First Misunderstanding
* 1909 - Mr. Flip

## Referanser


## Eksterne lenker
*
Sonya Hartnett

**Sonya Hartnett** (født 23. februar 1968 i Melbourne, Australia) er en australsk barne- og ungdomsbokforfatter. Hun debuterte allerede som femtenåring, og mottok i 2008 Litteraturprisen til minne om Astrid Lindgren, som den til da yngste prismottageren.

## På norsk
Tre av hennes bøker er utgitt på norsk av Cappelen Damm forlag.
* *Hundene sover*, 1997 – opprinnelig *Sleeping dogs*, 1995
* *Sommerfugl*, 2009 – opprinnelig *Butterfly*, 2009
* *Sølveselet*, 2011 – opprinnelig *The Silver Donkey*, 2004

## Referanser

## Eksterne lenker
*
Sigrid Thornton

**Sigrid Thornton** (født 12. februar 1959 i Canberra) er en australsk skuespiller. 

Thornton hadde flere kjente roller i Melbourne og Sydney, hvor majoriteten av teater og TV-arbeidet i Australia foregikk på denne tiden. Thornton gjorde sin store TV-debut i rollen som Maria i filmatiseringen av en bøkene til forfatteren Henrik Handel Richardson. Filmen ble gitt ut i 1977. Året etter spilte Thornton i filmen *Snapshot* regissert av Simon Wincer. I 1979 tolket hun rollen som  «Roslyn Coulson», en ung kvinne fengslet for å ha skutt hennes mors morder. 

Thornton er kjent for å arbeide for flere forskjellige veldedige formål. Hun har flere ganger drevet lobbyvirksomhet, blant annet for å holde bibliotekene åpne for publikum.

Hun ble i 2019 utnevnt til offiser av Order of Australia.

## Referanser


## Eksterne lenker
* 
*
Frank Willy Djuvik

**Frank Willy Djuvik** (født 3. desember 1979 i Florø) er en norsk politiker for Fremskrittspartiet. Han er fylkesleder og gruppeleder i Sogn og Fjordane FrP samt gruppeleder i  Flora FrP.

## Yrkeskarriere
Djuvik var tidligere butikksjef i Lidl og åpnet en av de første Lidl-butikkene i Norge i 2004. Han var senere avdelingssjef for ISS Vedlikehold og Innemiljø i Sogn og Fjordane og Møre og Romsdal.

## Politiske verv
I 2000 ble Djuvik valgt som fylkesformann i Fremskrittspartiets Ungdom (FpU) i Sogn og Fjordane, et verv som han hadde frem til 2005. Han var også fylkesformann i FpU i 2006–2007. I 2007 ble han valgt til politisk nestformann i Sogn og Fjordane FrP, men trakk seg fra dette vervet i 2008. I januar 2010 ble han valgt til ny fylkesleder i Sogn og Fjordane FrP etter Åge Starheim, og i april samme år overtok han som gruppeleder for Fremskrittspartiet på Fylkestinget i Sogn og Fjordane etter Jostein Kvalsvik.

I 2007 ble Djuvik innvalgt som kommunestyrerepresentant i Førde bystyre. Etter ett valgteknisk samarbeid med SP, Høyre, KRF og Venstre sikret FrP ordfører Nils Gjerland (SP) fire nye år mot at Djuvik ble leder i levekårskomiteen i kommunen samt at Djuvik gikk inn som styremedlem i Sunnfjord Energi. Etter en del bråk der generalforsamlingen i Sunnfjord Energi prøvde å hindre Djuvik styreplass, ble han på en ekstraordinær generalforsamling valgt inn i styret sommeren 2008. Djuvik trakk seg forøvrig fra dette styrevervet etter at han kom inn i fylkesutvalget i Sogn og Fjordane i 2010 for å hindre at det kunne stilles tvil om hans habilitet i forvaltningssaker om energi.

Til kommune- og fylkestingsvalget i 2011 stilte Frank Willy Djuvik både som fylkesordførerkandidat for Sogn og Fjordane FrP og ordførerkandidat for Flora FrP.

Til stortingsvalget 2013 var Djuvik førstekandidat for FrP i Sogn og Fjordane.

## Kontroversielt blogginnlegg
I august 2012 vekket Djuvik oppsikt i riksmedia med et blogginnlegg med tittelen *Eg hatar Islam og muslimar*. Han beklaget senere uttalelsene.

## Prosjektet «Jakten på kunsten»
Frank Willy Djuvik bruker aktivt sosiale media i sitt politiske virke. Høsten 2012 startet han sammen med veterinær og skribent Anne Viken et prosjekt kalt «Jakten på kunsten» med sikte på å belyse kunsten i Sogn og Fjordane gjennom blogg og ukentlig video på YouTube.

## Referanser


## Eksterne lenker
* Frank Willy Djuvik Blogg
* KUNSTsf2012 Blogg om kunst i Sogn og Fjordane
DS «Vardvik»

DS **«Vardvik»** var et lasteskip bygget ved Stavanger Støberi & Dok som byggenummer 91. Skipet ble overlevert til Skipsreder Erling Marcussen & Co., Lyngør i mai 1930. Skipet var det siste som ble bygget ved verftet.

## «Vardvik»
* 1930: Mai: Levert til A/S Vardvik ved Erling Marcussen & Co., Lyngør.
* 1934: August: Solgt til Th. Brøvig med flere, Farsund.

## «Lillgunvor»
* 1934: November: Omdøpt DS «Lillgunvor»
* 1936: Overført til P/R Lillemor  ved Th. Brøvig, Farsund.
* 1940: April: Disponert av Nortraship.
* 1945: Oktober: Tilbakelevert P/R Lillemor ved Th. Brøvig, Farsund.

## «Rehhorst»
* 1951: Solgt til Johannes Ick, Hamburg. Omdøpt «Rehhorst»
* 1965: 2. oktober: Ankom Lübeck for opphugging av Wasser- & Travewerft.

## Kilder
*
*«Lillgunvor» www.warsailors.com
*«Stavanger Støberi & Dok» 2008 ,Erling Jensen,  ISBN 9788292309568

## Eksterne lenker
* «Rehhorst» www.shipspotting.com
* «Rehhorst» www.shipspotting.com
* «Rehhorst» www.shipspotting.com
* Stavanger Støberi & Dok 
* http://www.warsailors.com
* http://www.sjohistorie.no
Ekte krokodiller

Se tekst

**Ekte krokodiller** (*Crocodylus*) er en av tre slekter i delgruppen egentlige krokodiller. Slekten består av 12 arter, deriblant verdens største nålevende reptil – saltvannskrokodillen.

## Arter
* *Crocodylus acutus* Spisskrokodille
* *Crocodylus cataphractus* Panserkrokodille
* *Crocodylus intermedius* Orinocokrokodille
* *Crocodylus johnsoni* Australsk krokodille
* *Crocodylus mindorensis* Filippinsk krokodille
* *Crocodylus moreletii* Morelets krokodille
* *Crocodylus niloticus* Nilkrokodille
* *Crocodylus novaeguineae* Ny-Guinea-krokodille
* *Crocodylus palustris* Sumpkrokodille
* *Crocodylus porosus* Saltvannskrokodille
* *Crocodylus rhombifer* rutekrokodille
* *Crocodylus siamensis* Siamesisk krokodille
## Eksterne lenker
*
Ikke naken

***Ikke naken*** er en norsk dramafilm fra 2004

Filmen, som ble innspilt på tettstedet Borhaug i Farsund, ble  regissert av Torun Lian med Cato Bach Christensen og Anna Croneman.

## Handling
Hovedpersonen i filmen, Selma, vil heller konsentrere seg om vitenskapen enn gutter helt til hun treffer en gutt med samme interesser som henne.

Hovedrollene ble spilt av Julia Krohn og Bernhard Nagelstad, som begge da var tretten år gamle. Andre medvirkende var blant annet Kim Sørensen, Reidar Sørensen, Andrine Sæther og Ane Dahl Torp. 

## Skuespillere
* Lars Brunborg som Lærer
* Tobias Bøksle som Karsten
* Celine Engebrigtsen som Ekspeditrise
* Maria Elisabeth A. Hansen som Elin
* August Karlseng som Lille-Trond
* Marie Kinge som Ingun
* Julia Krohn som Selma
* Bernhard Naglestad som Andy
* Gustaf Skarsgård som en fremmed
* Robert Skjærstad som en prest
* Silje Storstein som Fr. Christennsen
* Andrine Sæther som Annelise
* Elias Holmen Sørensen som Minsten
* Kim Sørensen som Rikard
* Reidar Sørensen som Gaston
* Ane Dahl Torp som Nora
* Gitte Witt som Karstens flørt 

## Referanser


## Eksterne lenker
* 
* ''Ikke naken'' på IMDb
Albrekt II av Mecklenburg

**Albrekt II av Mecklenburg** også **Albrekt den store av Mecklenburg og Schwerin** eller **Albrekt d.e.**  (født 1318, død 18. februar 1379) var første hertug av Mecklenburg-Schwerin og gift med Eufemia Eriksdatter, søster til den norske kongen Magnus Eriksson.

Albrekt var sønn av Henrik II av Mecklenburg. Etter farens død i 1329 tok han over som  1329 *Fürst* (fyrste) Albrekt II av Mecklenburg. I 1348 opphøyet keiser Karl IV av Det tysk-romerske riket ham og ga han hertugtittel. I 1358 ble han også hertug av Schwerin. Han styrte begge hertugdømmene til sin død.

## Eksterne lenker
* Albrekt II hos SNL
DS «Stamford»

**DS «Stamford»** var et lasteskip bygget av Stavanger Støberi & Dok som byggenummer 6. Skipet ble overlevert til skipsreder Johan C. Gjemre i Stavanger i mars 1884. Skipet skiftet eiere flere ganger før det forliste 23. mars 1928

## «Stamford»
* 1884: mars: Levert som «Stamford» for A/S Stamford ved Johan C. Gjemre, Stavanger

## «Echo»
* 1886: mars: Solgt til Rudolf Olsen med flere, Bergen. Omdøpt DS «Echo».
* 1911: Overtatt av Rasmus F. Olsen, Bergen.
* 1915: juni: Overtatt av Tycho Sandvig, Haugesund.
* 1915: Elias Sandvig, Haugesund
* 1916: september: A/S Jens J. Salvesens Rederi, Kristiania.
* 1918: The Shipping Controller (Robinson, Briown & Co), London, Storbritannia
* 1919: oktober: Jens J. Salvesens Rederi A/S (J.J. Salvesen), Kristiania.
* 1924: Januar: Trygve Skogland, Haugesund.

## «Per Skogland»
* 1928: februar: A/S Skoglands Linje  ved T.H. Skogland & Søn A/S, Haugesund. Omdøpt «Per Skogland».
* 1928: 23. mars: Grunnstøtte ved Strathlethan Bay sør for Stonehaven, Skottland på reise Haugesund til Methill i ballast. Forliser

## Kilder
* 

*Erling Jensen: *Stavanger Støberi & Dok*, 2008, ISBN 9788292309568

## Eksterne lenker
* Stavanger Støberi & Dok
Egentlige krokodiller

* Slekten *[[ekte krokodiller|Crocodylus]]*
* Slekten *[[Osteolaemus]]*
* Slekten *[[falsk gavial|Tomistoma]]*

**Krokodillefamilien** eller **egentlige krokodiller** (Crocodylidae) er en gruppe med krokodiller som består av 14 arter fordelt i tre slekter. To av slektene inneholder kun en art hver, mens den siste – *[[Crocodylus]]* – inneholder 12 arter.

Egentlige krokodiller skiller seg fra andre krokodiller gjennom at den fjerde tannen i underkjeven er synlig når munnen er lukket.

## Arter og slekter
* **Crocodylidae**
** ***Tomistoma***
*** *Tomistoma schlegeli* – falsk gavial/Malaysiagavial 
** **Crocodylinae**
*** **[[Ekte krokodiller]] (''Crocodylus***)
**** *Crocodylus acutus* – [[spisskrokodille]]
**** *Crocodylus cataphractus* – [[panserkrokodille]]
**** *Crocodylus intermedius* – [[Orinocokrokodille]]
**** *Crocodylus johnsoni* – [[australsk krokodille]]
**** *Crocodylus mindorensis* – [[filippinsk krokodille]]
**** *Crocodylus moreletii* – [[Morelets krokodille]]
**** *Crocodylus niloticus* – [[Nilkrokodille]]
**** *Crocodylus novaeguineae* – [[Ny-Guinea-krokodille]]
**** *Crocodylus palustris* – [[sumpkrokodille]]
**** *Crocodylus porosus* – [[saltvannskrokodille]]
**** *Crocodylus rhombifer* – [[rutekrokodille]]/[[Cuba-krokodille]]
**** *Crocodylus siamensis*- [[siamesisk krokodille]]
*** ***Osteolaemus***
**** *Osteolaemus tetraspis'' – dvergkrokodille/stumpkrokodille

## Referanser


## Eksterne lenker
*
Signal to Noise

:*«Signal to Noise» kan også referere til [[signal-støy-forhold]].*
***Signal to Noise*** er en tegneserie skrevet av Neil Gaiman og illustrert av Dave McKean. Serien handler om en dødssyk filmregissør som ser for seg sin siste film, som handler om den utbredte forestillingen om verdens ende i år 999. *Signal to Noise* gikk opprinnelig som føljetong i magasinet *The Face* i 1989 og ble utgitt i en samlet utgave i 1992 av Victor Gollanz/Dark Horse Comics.

Gaiman omarbeidet tegneserien til et hørespill for BBC, der McKean sto for musikk og Anne Edyvean hadde regi. Det ble sendt 14. oktober 1996 på BBC Radio 3.

Marc Rosenbush og Robert Toombs omarbeidet verket til teaterscenen NOWtheatre i Chicago i 1999.

McKean lagde en kortfilm basert på tegneserien i 2002.

## Referanser
SNR

**SNR** kan referere til:

* Signal-støy-forhold (engelsk: Signal to Noise Ratio)
* Single Number Rating system, en verdi brukt for å sammenligne støydemping mellom ulike hørselvern i henhold til ISO 4869 del 2.
* Seksjonsnummer, en enhet i det norske eiendomsregisteret
* Supernovarest, en ekspanderende diffus tåke dannet av en supernova
Alrune Rod

**Alrune Rod** var et dansk band som spilte psykedelisk musikk. Det ble dannet i 1968, og hadde sin siste opptreden i 2009.

Bandet medvirket i konsertfilmen *Skæve dage i Thy* i 1970.

Rockemusikeren og musikkforskeren Julian Cope har beskrevet gruppas to første album slik: 
"sounding somewhere between early Pink Floyd, an emptier Arthur Brown’s Kingdom Come, and PAWN HEARTS-period Van Der Graaf Generator"


Deres symfoniske "Perlesøen", en låt på 21 min. 51 sek., regnes som en av høydepunktene på deres repertoar.

Den gamle besetningen oppløstes i 1971, men så kom Ole Poulsen inn i stedet for Kurt Ziegler. Karsten Høst spilte trommer på bandets andre album, "Hej Du". I en kort periode var også organisten Tom Lundén medlem, før han startet bandet Bifrost. Gitaristen Mikael Miller var med på den engelskspråklige "Alrune Rock", og ble senere tatt inn som fast medlem av bandet. Dette bandet spilte på Ragnarock i Holmenkollen i 1974.

## Diskografi
**Tæl aldrig imorgen med* (single) (1968, Sonet)
**Alrunes Rod* (1969, Sonet)
**Hej du* (1970, Sonet)
**Alrune Rock* (1971, Sonet)
**Spredt for vinden* (1972, Mandragora – gjenutgitt i 2002, Karma Music)
**4-vejs* (1974, Mandragora – gjenutgitt i 2002, Karma Music)
**Tatuba Tapes* (1975, Mandragora)
**Alrunen Live i Aalborg* (2002, Ohm Records)
**Ragnarock – Live Norge* 1974 (2005, Karma Music)
**Tatuba Tapes* ( CD gjenutgitt i 2008, Karma Music )
**Roden* (CD gjenutgitt i 2008, Karma Music )
**ARiAB'07 'the soundtrack*' dobbelt live-cd ( 2009, Karma Music )
**ARiAB'07 'the movie' DVD* ( 2009, Karma Music )

## Referanser
Slaget ved Tsuntua

**Slaget ved Tsuntua** ble utkjempet i desember 1804 og var et av de største slagene i Fulanikrigen.  

I 1804 innså Yunfa av Gobir den voksende trusselen som hans tidligere lærer, den islamske reformatoren fra fulanifolket Usman dan Fodio, utgjorde overfor bystatene til hausaene.  Mens han appellerte til andre Hausaherskere om hjelp, samlet Yunfa en hær for å fange å drepe Usman.  I mens mante Usmans tilhengere til jihad mot hausaherskerne og tiltrakk seg mange fulaninomader for deres sak.  

Styrkene møttes i desember i noe som ble en viktig seier for herskerne av hausaene.  Dan Fodios styrker mistet over 2 000 mann og 200 av dem ble sagt å kunne Koranen utenat.  

Men overtaket seieren til hausaene medførte viste seg å være kortvarig, da Dan Fodios styrker tok Kebbi og Gwandu det påfølgende året og sikret overlevelse og vekst for deres side.

## Kilder
* «Usman dan Fodio», *Encyclopædia Britannica Online*.
Johann Hieronymus Schröter

**Johann Hieronymus Schröter**  (eller *Schroeter,*  født 30. august 1745 i Erfurt, død 29. august 1816 samme sted) var en tysk astronom.

Schröter var *oberamtmann* i Lilienthal fra 1778, i nærheten av Bremen. Her han lagde seg et observatorium hvor blant annet Harding og Bessel arbeidet. Han utførte undersøkelser av topografien for måneoverflaten og flere av planetene, og hans bestemmelser om Merkur og Venus' rotasjon var ansett som riktige helt frem til Giovanni Schiaparelli tok opp spørsmålet til ny gjennomgang. Schröter ble medlem av Kungliga Vetenskapsakademien i 1974. Under krigen i 1813 ble hans observatorium plyndret av franske tropper, og alle kopier av flere av hans egne trykte verk ble brent. Han returnerte da til Erfurt.

Schröter ga navn til Mons Pico på månen. Kratrene Schröter, på månen, og Schroeter, på Mars, er oppkalt etter ham.

## Referanser


## Eksterne lenker
*
Weis erobring av Shu

**Wèis erobring av Shǔ ** (klassisk kinesisk: 魏滅蜀之戰; forenklet kinesisk 魏灭蜀之战; hanyu pinyin: *Wèi Miè Shǔ Zhī Zhàn*) var et militært felttog igangsatt av staten Cao Wei mot den rivaliserende staten Shu Hani 263, i de tre rikers tid i Kinas historie. Felttoget endre med Shus fall, som ble slutten på tredelingen av Kina som hadde vart siden Han-dynastiets undergang i 220, og markerte også begynnelsen på veien mot et gjenforent Kina under Jìn-dynastiet.
Mort Weisinger

**Mortimer Weisninger** (født 25. april 1915, død 7. mai 1978) var en amerikansk tegneserieredaktør og -forfatter. Han er mest kjent for å ha redigert tegneseriene om Superman på 1940- 50- og 60-tallet.

Weisinger var redaktør for DC Comics' *Superman*-tegneserier fra 1940-tallet og frem til 1970, da redaktørstolen ble overtatt av Julius Schwartz. Hans periode som redaktør kjennetegnes ved at en rekke nye elementer ble tilført seriens univers, blant annet Supergirl, superhunden Krypto, Bizarro, flaskebyen Kandor, Legion of Superheroes og flere typer kryptonitt i diverse farver. Jerry Siegel, Otto Binder, Curt Swan, Edmund Hamilton og George Papp er blant de tegnere og forfattere som er tettest forbundet med Weisingers redaktørperiode.

Han skapte også superheltene *[[Green Arrow]]* (med George Papp), *[[Aquaman]]* (med Paul Norris) og *Johnny Quick* (med Chad Grothkopf) for DC Comics.

## Referanser


## Eksterne lenker
*
Herbes de Provence

**Herbes de Provence** er en krydderblanding som består av tørkede urter typiske for Provence.

Innholdet varierer, men timian, oregano, rosmarin, sar, basilikum, merian og fennikelfrø er vanlig. Blandingen blir mest brukt på lammekjøtt, men brukes også til andre typer stekt kjøtt, fisk og grønnsaker.

## Litteratur
* Jacques Marseille (dir.), *Dictionnaire de la Provence et de la Côte d'Azur*, Éd. Larousse, Paris, 2002 .
Delta II

**Delta II** er en rakett som opprinnelig ble konstruert og bygd av McDonnell Douglas og har vært i bruk siden 1989. Produksjonen ble senere overtatt av Boeing Integrated Defense Systems, en Boeing-divisjon, frem til ansvaret for rakettproduksjonen ble tillagt United Launch Alliance i 2006. ULA markedsfører Delta II-raketten for kunder fra de amerikanske føderale styresmaktene, mens Boeing markesfører raketten for kommersielle kunder.

## Historie
Opprinnelig var det meningen at amerikanske raketter skulle fases ut for det amerikanske romfergeprogrammet, men da Challenger eksploderte i 1986, ble Delta-programmet gjenopptatt. Den første oppskytningen med en Delta II-rakett var den 4. februar 1989 og hadde en GPS-satellitt ombord. Per august 2008 er 137 raketter av typen Delta II skutt opp, med diverse nyttelast som blant annet kommunikasjonssatellitter, GPS-satellitter, militære satellitter i tillegg til en rekke romsonder for NASA.

## Noen oppskutte nyttelaster


* 2001 Mars Odyssey
* CONTOUR
* Dawn
* Deep Impact
* Deep Space 1
* GLAST
* Mars Climate Orbiter
* Mars Exploration Rovers (MER-A, (*Spirit*) og MER-B, (*Opportunity*)
* Mars Global Surveyor
* Mars Pathfinder
* Mars Phoenix
* Mars Polar Lander
* MESSENGER
* NEAR Shoemaker
* ROSAT
* Spitzer Space Telescope
* STEREO
* THEMIS


## Eksterne lenker
* 
* Boeing sin side om Delta II
* Hjemmeside om Delta I,II og III, av Gunter Krebs
* Historien til oppskytingsraketten Delta, av Kevin S. Forsyth
Mike W. Barr

**Mike W. Barr** (født 30. mai 1952) er en amerikansk tegneserieforfatter. Han er kanskje mest kjent for sitt samarbeid med Brian Bolland på serien *Camelot 3000*, en gjenfortelling av legendene om Kong Arthur satt til fremtiden. Han har også skrevet manuskripter for superheltserier som *[[Batman]]*, deriblant albumet *Son of the Demon* (tegnet av Jerry Bingham), *The Outsiders* og Green Lantern. Barr står også bak krimserien *Maze Agency* (tegnet av Adam Hughes).

## Referanser


## Eksterne lenker
*
Elisabeth Bille

**Elisabeth Bille** (født 12. mai 1572 på Lyngsgaard, død 28. september 1633 på Gammel Kjøgegaard) var en dansk adelsdame.

Hun var datter av Jens Bille til Lyngsgaard, og sto familien Brahe nær, fordi hun i noen år ble oppdratt i Beate Clausdatter Billes hus på Knudstrup i Skåne. Hun og søsteren Birgitte hang ved sine berømte søskenbarn Tycho og Sophie Brahe selv lenge etter at disse var blitt forlatt av deres øvrige slekt.

Søsteren og Elisabeth hadde også et opphold hos svogeren Eiler Brockenhuus, som var kjent for sine kalenderopptegnelser. Etter dennes død tok Elisabeth opphold på Gammel Kjøgegaard, som hun hadde arvet etter foreldrene. Her levet hun så i en menneskealder sammen med søsteren Birgitte, hvor hun førte en langvarig eiendomskrangel med Køge by. Hun døde 28. september 1633 på sin gård, og ble begravet i Højelse kirke ved Lille Skensved.
 
## Referanser


## Eksterne lenker
* ''Elisabeth Bille'' i Dansk biografisk Lexikon
Jins erobring av Wu

**Jìns erobring av Wú** (klassisk kinesisk: 晉滅吳之戰; forenklet kinesisk 晋灭吴之战; hanyu pinyin: *Jìn Miè Wú Zhī Zhàn*) var et militært felttog igangsatt av Jìn-dynastiet mot staten Dong Wu i 279 og 280. Felttoget markerte slutten av de tre rikers tid i Kinas historie da Jìns seier førte til Wús fall og gjenforeningen av Kina under Jìn-dynastiet.

## Litteratur
* 
* Chen, Shou (3. årh). *[[Sanguo Zhi]]*.
* Fang, Xuanling (648). *[[Jin Shu]]*.
* Pei, Songzhi (5th century). *[[Sanguozhi zhu]]*.
* Sima, Guang (1084). *[[Zizhi Tongjian]]*.
* 
*
Geraldine Fitzgerald

**Geraldine Fitzgerald** (født 24. november 1913 i Dublin, død 17. juli 2005 i New York City) var en irsk-amerikansk skuespiller og medlem av American Theatre Hall of Fame.

## Liv og virke
### Bakgrunn
Hennes far var katolikk og hennes mor var protestantisk som konverterte til katolisismen for å kunne gifte seg med faren hennes. Fitzgerald var en grandtante av skuespillerinnen Tara Fitzgerald, og en fetter av den britiske forfatteren Nevil Shute. Fitzgerald studerte kunst og skuespill ved Dublin School of Art og hun begynte sin skuespiller-karriere i 1932 med teater i hjemlandet før hun flyttet til London der hun studerte maleri ved Polytechnic School of Art.

### Karriere
Fitzgerald ble raskt ansett som en av den britiske filmindustrien mest lovende unge utøvere og hennes mest suksessfulle film i denne perioden var The Mill on the Floss (1937) som var basert på boken med samme navn av den engelske forfatteren George Eliot. Fitzgerald oppnådde to betydelige suksesser i 1939. Hun ble nominert til Oscar for beste kvinnelige birolle for sin rolle som Isabella Linton i filmen *[[Stormfulle høyder (1939)|Stormfulle høyder]]*, og hun hadde en viktig rolle i *[[Seier i mørket]]*, og begge disse filmene var store suksesser på kino. I 1946 forlot Fitzgerald Hollywood der hun hadde bodd i mange år, for å reise til New York City hvor hun giftet seg med sin andre ektemann Stuart Scheftel, et barnebarn av Isidor Straus. Hun kom tilbake til Storbritannia for å filme So Evil My Love i 1948 og hun mottok sterke anmeldelser for hennes opptreden som en alkoholisert ekteskapsbryter. I 1951 dukket Fitzgerald i filmen The Late Edwina Black før hun vendte tilbake til Amerika. 

Fitzgerald opptrådte også hyppig på TV i serier som Alfred Hitchcock Presents, Robert Montgomery Presents, Naked City, St. Elsewhere og Cagney og Lacey. I 1983 spilte hun Rose Kennedy i mini-serien Kennedy. I 1986 spilte Fitzgerald i den kritikerroste CBS TV-filmen Circle of Violence og i 1987, spilte hun hovedrollen i TV-piloten Mabel og Max, (Barbra Streisand første TV-pilot produksjon ). Fitzgerald døde i en alder av 91 år i juli 2005 i New York City etter en lang kamp med Alzheimers sykdom. Fitzgerald fikk for sine skuespiller-prestasjoner tildelt en stjerne på Hollywood Walk of Fame.

## Filmografi i utvalg
* 1939 – *[[Stormfulle høyder (1939)|Stormfulle høyder]]*
* 1939 – *[[Seier i mørket]]*
* 1964 – *[[Pantelåneren]]*
* 1978 – *[[Adjø apekatt]]*
* 1981 – *[[Arthur (film)|Arthur]]*
* 1981 – *[[Lovespell]]*
* 1986 – *[[Poltergeist II: Den andre siden]]*
* 1988 – *[[Arthur 2 on the Rocks]]*

## Referanser


## Eksterne lenker
*
Paul Huber

**Paul Huber** (født 17. februar 1918 i Sankt Gallen, død 25. februar 2001 i Sankt Gallen) var en sveitsisk komponist. 

Hans musikalske produksjon spant over ulike sjangre , inkludert orkesterverk, kammermusikk, korverk og musikk for brassband. Hans musikalske stil er dypt forankret i den romantiske tradisjonen. med særlig inspirasjon fra Anton Bruckner.
Hubers *Symphonic Music* ble benyttet som pliktnummer i forbindelse med europamesterskapet for brassband i 1979.

## Referanser
Yngve Sandbuløkken

**Yngve Sandbuløkken** (født 28. april 1979) er en norsk fotballspiller og er keeper for Elverum. Han har tidligere spilt for Nybergsund-Trysil og Flisa. Han har per 2. juni 2011 spilt 33 adeccoligakamper for Nybergsund-Trysil.

Den 21. august 2011 brakk Sanbuløkken begge beina i høyre legg tvers av i en kollisjon med egen forsvarsspiller. Publikum hørte at beinet knakk helt opp til tribunen og han ble kjørt til sykehus.

## Referanser
Winge Reisebureau

**Winge Reisebureau A/S** (opprinnelig **Winge & Co.s Reisebureau A/S**) var et av Norges største reisebyråer. Det blei etablert i 1937, og utvida etter hvert virksomheten, dels gjennom eide filialer, dels gjennom franchisevirksomhet. Winge gikk i 1997 inn i den nye reisebyråkjeden VIA Travel. 

Winge hadde sitt hovedkontor i Karl Johans gate 33 (Magnus-gården) i Oslo. Det var et av de fem byråa som i 1939 stifta Den Norske Reisebyråforening. Det etablerte etter hvert filialkontorer ei rekke steder i landet, og også i utlandet.

Winge arrangerte pakketurer gjennom Prisma Tours, som de eide sammen med blant annet Bennett Reisebureau og Norges Statsbaner. De eide også 50 prosent av Informa Tours. Fra 1982 var Folkeferie en del av Winge-kjeden.

I 1991 overtok den svenske kjeden Nyman & Schultz AB Winges avdeling for forretningsreiser. I 1997 fusjonerte så resten av Winge med Flyspesialisten og NAF Reisebyrå til VIA Gruppen AS.

I 1994–95 streika seks ansatte ved Winges kontor i Tromsø i rundt seks måneder, en av norgeshistorias lengste streiker. Streiken gjaldt de ansattes rett til valg av fagforening å organisere seg i.

## Referanser
Kongens gate (Kristiansand)

**Kongens gate** (1-75, 2-76) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Vestre Strandgate til Otra. 78 eiendommer er matrikulert til gaten. Den er én av tre gater i Kvadraturen med utelukkende murbygninger.

Caledonienkvartalet mellom Vestre Strandgate og Havnegata og som er av nyere dato dekker to kvartaler og lukker gateløpet mot Vestre havn, noe som er et avvik fra den opprinnelige byplanen. I andre enden av gaten, mot Otra, sperres gateløpet delvis av en oppkjøringsrampe til en privat takparkeringsplass.

Agder Teaters bygning er matrikulert til Kongens gate 2. Dagens bygning er den tredje på denne tomten. De to tidligere teaterbygningen var eid av Det Dramatiske Selskab i Christiansand. Den første gikk tapt i brannen i 1892, den andre ble kondemnert og måtte rives i 1966. Bygningens fasade et utsmykket med et veggrelieff av Henrik Finne som ble innviet i 1976.

I neste kvartal ligger det tidligere St. Josephs hospital og St. Ansgar kirke.

I Kongens gate 76 ligger Kasernen, en av Kvadraturens få frittliggende bygninger og som også har en tomt som dekker 2/3 av kvartalet. Bygningen er tegnet av Johan Keyser Frølich som var arkitekt for en rekke av murbygningene som ble oppført etter bybrannen i 1892. Også i gatens andre ende finnes en bygning av Frølich: Klubben (Vestre Strandgate 8).

## Referanser


## Galleri

Agder Teater fasade.JPG|Nr. 2: Agder teaters tidligere bygg, i brutalistisk stil 
Flynonstop airline kristiansand IMG 1535.JPG|Nr. 11: Bedriftsbygg 
St Josef Hospital 01.jpg|Nr. 15: St. Josef sykehus 
Kristiansand, Kongens gate 31.JPG|Nr. 31: LOs kontorer 
Kristiansand, Kongensgate skole.JPG|Nr. 45: Kongensgate skole, 1959, Norges første by-ungdomsskole. 
Kristiansand, Kongens gate 61.JPG|Nr. 61: Bolighus fra 1895 
Kasernen 1913.jpg|Nr. 76: Kasernen, 1913
Banco del Libro

**Banco del Libro** er en ideell organisasjon for utbredelse av barnelitteratur, med sete i Caracas, Venezuela

Banco del Libro startet i 1960 som en byttesentral for skolebøker, derav navnet Banco del Libro (*Bokbanken*), og har siden vokst til å omfatte alle former for lesefremmende aktivitet innen barnelitteratur. BdL er statlig finansiert med 25&nbsp;% av sitt budsjett, og ønsker ikke å øke denne andelen, for å være uavhengige.

Organisasjonen har startet barnebokforalg, utgitt tidsskrift, etablert modellbibliotek og kompetansenettverk for skolebibliotek. De har Sør-Amerikas største ressurssenter for barnelitteratur, og er et veksthus for forskere, barnebokforfattere og illustratører. 

## Priser
*1988 – IBBYs «Reading Promotion Award».
*2003 – IFLAs «Cuust van Wesemael Award»
*2007 – Litteraturpriset till Astrid Lindgrens minne.

## Eksterne lenker
* 
* alma.se Pristagare 2007
Tamerinstituttet

**Tamerinstituttet** (engelsk: *Tamer Institute for Community Education*, arabisk: مؤسسة تامر للتعليم المجتمعي) er en palestinsk organisasjon som driver utdannings- og litteraturfremmende prosjekt for barn og ungdom på Vestbredden og i Gaza. Instituttet ble etablert i 1989, og har sete i Ramallah. 

De driver forlag, utgir et barnetidsskrift, holder kurs for bibliotekarer, arrangerer skriveverksted og årlige lesekampanjer og gir bøker til bibliotek.

I 2009 mottok instituttet den store Litteraturpriset till Astrid Lindgrens minne.

## Eksterne lenker
* 
* alma.se Pristagare 2009
Mellsjön

**Mellsjön** er en innsjø i Offerdal i Krokom kommune, Jämtland, Sverige. Innsjøen har et overflateareal på 25,7 hektar, og en høyde på 365 meter over havet. Mellsjön har Västsjöån som viktigste tilløpskilde, og dreneres av Mellsjöån som leder vannet til Ångsjön.

## Referanser
Trykkstøt

**Trykkstøt** er en plutselig trykkendring eller bølge som oppstår når et fluid (vanligvis en væske, men noen ganger en gass) i bevegelse blir stanset eller raskt tvinges til å endre retning (endring i moment). Trykkstøt kan for eksempel oppstå når en ventil plutselig stenges ved utgangen av et rørsystem eller når en propp stenges i et badekar eller en utslagsvask.

Trykkbølgen kan forårsake store problemer, fra støy og vibrasjoner til rørkollaps eller sammenbrudd i en beholder. Det er mulig å redusere virkningene av trykkslag ved hjelp av for eksempel trykktanker. Et alternativ kan være å montere svinghjul på eventuelle pumper i systemet, slik vannstrømmen stanser sakte hvis pumpene bråstopper. I vannkraftverk bygges det svingekammer i tilknytning til tilløpstunnelen for å dempe trykkstøt når turbinen må kobles fra.
Mechanical Recipe (album)

***Mechanical Recipe*** er et musikkalbum med Mecalimb, utgitt i 2009 av Mechanical Records. Dette er gruppas debutalbum.

## Sporliste

# «Still Alive»
# «In Tragedy»
# «One Blood»
# «Be Like Me»
# «Fly Away»
# «Broken Brain»
# «Rise»
# «Unspoken Words»
# «Sacrifice for Life»
# «Fighter»

## Band

* Ole Olsen, gitar
* Raymond Gammelsrud, vokal
* Torben Svendsen, gitar
* Dag Kopperud, bass
* Marius Pettersen, trommer (Låt 1-7)
* Hans Jacob Solberg, trommer (Låt 8-10)
*Johnny Baardsen, bass (Låt 10)

## Eksterne lenker
*